### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har på sit møde den 23. november 2022 besluttet, at der ved [adresse] 9 kan fastlægges en privat fællesvej nord og vest om avlsbygningerne, og at der efterfølgende kan nedlægges en del af den kommunale vej, der går syd og øst om avlsbygningerne.

Kommunalbestyrelsen besluttede desuden, at den endelige udmatrikulering af den private fællesvej skulle forelægges for Teknik- og Miljøudvalget inden den endelige godkendelse.

## Indstillinger

Chefen for Vej, Ejendom og Affald indstiller, at den endelige udmatrikulering godkendes.

## Behandling

Teknik- og Miljøudvalget.

## Sagsfremstilling

I forbindelse med oprettelsen af en privat fællesvej ved [adresse] 9 har et landinspektørfirma udarbejdet et rids over udmatrikuleringen af den private fællesvej, og denne udmatrikulering skal i henhold til Kommunalbestyrelsens beslutning den 23. november 2022 godkendes af Teknik- og Miljøudvalget. Landinspektørens ansøgning i den matrikulære sag er vedlagt som Bilag 1.

I tilknytning til vejomlægningen er der udarbejdet en deklaration, der sikrer adgang til [adresse]. Denne er vedlagt som Bilag 2.

Når udmatrikuleringen er godkendt af udvalget, vil den matrikulære sag blive afsluttet, og der vil formelt ske en nedlæggelse af den kommunale vej, der oprindeligt gik syd og øst om avlsbygningerne på [adresse] 9.

Kalundborg kommune er vejmyndighed i relation til lov om private fællesveje generelt, og kommunen kan indgå aftale om vejomlægninger og oprettelse af private fællesveje. Lov om private fællesveje har imidlertid ingen bestemmelser om forandringer og eventuel færdselsregulering på private fællesveje på landet. Det er derfor alene politiet, som træffer afgørelse i forhold til vejens indretning, skiltning og afmærkning, når der er tale om en privat fællesvej på landet.

## Økonomiske konsekvenser

Ingen økonomiske konsekvenser.